MONO-RS พุ่งกระฉูด ขานรับ ม.44 ยืดเวลาจ่ายค่าไลเซ่นส์
MONO-RS พุ่งกระฉูด ขานรับ ม.44 ยืดเวลาจ่ายค่าไลเซ่นส์
21 ธ.ค. 2559

ผู้สื่อข่าวรายงานว่า ณ เวลา 10.22 น. ราคาหุ้นบริษัท โมโน เทคโนโลยี จำกัด (มหาชน) หรือ MONO อยู่ที่ 2.96บาท บวก 0.10บาท หรือ 3.50% สูงสุด 3.08บาท ต่ำสุด 2.94 บาท ด้วยมูลค่าซื้อขาย 117.28 ล้านบาท ส่วนราคาหุ้นบริษัท อาร์เอส จำกัด (มหาชน) หรือ RS อยู่ที่ 8.05 บาท บวก 0.30 บาท หรือ 3.87% สูงสุด 8.15 บาท ต่ำสุด 7.95 บาท ด้วยมูลค่าซื้อขาย 41.01 ล้านบาท ขณะที่ดัชนีตลาดหุ้นไทยโดยรวมลบ 0.26%
ขณะที่ บล.เออีซี ระบุในบทวิเคราะห์ว่าวานนี้ (20 ธ.ค.) นายกฯ ใช้ม.44 ช่วยเหลือผู้ประกอบการทีวีดิจิตัล โดยให้ขยายเวลาชำระใบอนุญาตของงวดปัจจุบันจาก 1 ปี เป็น 2 ปี และส่วนต่างประมูลที่คงเหลือชำระ 3 งวดใน 3 ปี ขยายเป็น 6 งวดใน 6 ปี โดยคิดดอกเบี้ยปีละ 1.5% ซึ่งมองเป็นผลบวกต่อผู้ประกอบการทั้งกลุ่ม (RS, WORK, MONO, BEC, MCOT, GRAMMY, NEWS, TRUE, AMARIN, NBC, NMG) ทั้งนี้เลือก MONO ให้ราคาเป้าหมายที่ 3.60 บาทเป็น Top Pick หลังเรทติ้งโตดีและ CPRP ยังต่ำกว่าคู่แข่ง ซึ่งจะหนุนให้ผลดำเนินงานพลิกฟื้นได้ดีขึ้น
ด้าน บล.ทิสโก้ ระบุในบทวิเคราะห์ให้ราคาเป้าหมาย MONO ที่ 3.4 บาท โดยหุ้นทีวีดิจิตอลได้ประโยชน์กันถ้วนหน้า หลังหัวหน้าคสช.ใช้อำนาจมาตรา 44 ขยายเวลาชำระค่าไลเซนต์และให้กองทุนวิจัยกสทช.อีก 3 ปีมองแนวโน้ม MONO ปีหน้าเริ่มพลิกมีกำไรหลังได้รับผลกระทบระยะสั้นในไตรมาส Q4 นอกจากนี้เรตติ้งดีขึ้นต่อเนื่อง ล่าสุดขึ้นอันดับ 4